钦定古今图书集成/方舆汇编/职方典/第1362卷 > 廉州府关梁考 府县志合载
## 钦定古今图书集成/方舆汇编/职方典/第1362卷 > 廉州府关梁考 府县志合载

本府。〈合浦县附郭。〉

东关　在府治东北，岁久倾坏。明嘉靖十五年，知府张岳改砌门楼一座，曰“风关。”

文昌桥　：在府城内河。

化龙桥　在西关康定铺。知县林有本筑壕架桥，建“龙门书院” 于上。因崩卸。康熙九年，生员李炳、郡人莫如，捐金募化，用石砌复。

龙津桥　在府城东，乃来龙之所。

五里桥　在府治东五里。一名“鸭儿桥。”

石桥　在府治东十里。今为石桥塘。

清水江桥　在府治东十五里。

黄芝桥　在府治东三十里。

仙人桥　：在府治东六十里。

闸口桥　在府治东六十里。

石康桥　在府治北三十里。

李家桥　在府治北七十里。

第一渡　在西门外，即今西门桥。

第二渡　：在府治西五里。

第三渡　：在府治西十里。

上洋渡　在府治西二十里。

浊水渡　在府治西北十里。

石湾渡　在府治北十五里。

多蕉渡　在府治北五十里。

白沙渡　在府治东一百三十里。

六港渡　：在府治西七十里。

钦州

天板关　在州西六十馀里。明宣德间，以本州千户所千户一员、军十名守之。

渔洪关　在州东二里。明宣德间建，以千户所旗军五名守之。

稔均隘　在钦州那苏东南，相去七里。隘外即交趾，小港通入，有小径，彝人塞，今废。

那隆隘　在那苏东，相去十馀里。隘外即交趾，小港通入东西居二十馀家，有小径。奸民通彝者，率由于此。今废。

孟埇桥　“在州南小江” ，今废。

钦江渡　即平南渡，在古渡头。旧设浮桥，被水冲毁。知州杨为祯改设渡船，募夫撑驾。今迁埇口。康熙二十三年，知州马世禄重修。

渔洪渡　在州西二十里。原设船募夫撑驾，今迁埇口。康熙二十三年，知州马世禄重修“埇沦” 渡　，设船往来。今废。

灵山县

凤凰桥　在西关外

环秀桥　在西门外，廉、钦往来孔道。

接龙桥　在东门外，接县龙脉往来大路。乌江桥　，在县东北一里，横州入灵之路。《府县志》未载关梁。